ai4bharat/Pralekha huggingface dataset:
राष्ट्रपती कार्यालय
गयानाच्या उपराष्ट्रपतींनी घेतली राष्ट्रपतींची भेट
नवी दिल्ली, 24 फेब्रुवारी 2023
गयानाचे उपराष्ट्रपती डॉ. भरत जगदेव यांनी आज  राष्ट्रपती भवनात भारताच्या राष्ट्रपती द्रौपदी मुर्मू यांची भेट घेतली.भारत गयानासोबतच्या संबंधांना खूप महत्त्व देतो. गेल्या 180 वर्षांपासून गयाना हे भारतीय बंधू-भगिनींची मातृभूमी आहे, असे डॉ जगदेव यांचे राष्ट्रपती भवनात स्वागत करताना राष्ट्रपतींनी सांगितले. जरी भारत आणि गयानामध्ये भौगोलिकदृष्ट्या मोठे अंतर असले तरीही वसाहतवादी भूतकाळ, प्रामुख्याने कृषी आणि ग्रामीण आधारित अर्थव्यवस्था आणि बहुसांस्कृतिक समाज यांसारखे उभय देशांमध्ये अनेक सामाईक पैलू आहेत, असे त्यांनी सांगितले.
भारत आणि गयाना यांच्यातील व्यापार वाढत आहे. 2021-22 मध्ये, महामारी असूनही द्विपक्षीय व्यापारात 300 टक्क्यांहून अधिक वाढ झाली आहे, असे सांगत राष्ट्रपतींनी द्विपक्षीय व्यापारात आणखी वैविध्य आणण्याच्या गरजेवर भर दिला.
विकास भागीदारी हा भारत-गयाना संबंधांचा प्रमुख आधारस्तंभ आहे. आपल्या भारतीय तांत्रिक आणि आर्थिक सहकार्य  कार्यक्रमांतर्गत आतापर्यंत गयानातील 640 हून अधिक सरकारी अधिकाऱ्यांना प्रशिक्षित करण्यात आले आहे याबद्दल त्यांनी आनंद व्यक्त केला. गयानाच्या उपराष्ट्रपतींच्या भारत दौऱ्यामुळे भारत आणि गयाना यांच्यातील मैत्रीचे ऐतिहासिक संबंध अधिक दृढ होतील, असा विश्वास त्यांनी व्यक्त केला.
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
माहिती आणि प्रसारण मंत्रालय
राष्ट्रीय बालिका दिन: विशेष चित्रपट प्रसारित करुन फिल्म्स डिव्हिजन आज राष्ट्रीय बालिका दिन साजरा करणार
बालिकांचे हक्क, आरोग्य आणि शिक्षण या विषयावर सहा चित्रपट प्रदर्शित केले जात आहेत
मुंबई, 24 जानेवारी 2022
मुलींचे महत्व आणि त्यांचे हक्क याविषयी जनजागृती निर्माण करण्यासाठी, दरवर्षी 24 जानेवारी रोजी, राष्ट्रीय बालिका दिन देशभरात साजरा केला जातो. आज 24 जानेवारी 2022 रोजी, यानिमित्ताने मुलींचे हक्क, आरोग्य आणि शिक्षणाचे महत्त्व अधोरेखित करत फिल्म्स डिव्हिजन ऑनलाइन चित्रपट महोत्सव आयोजित करत या उत्सवात सहभागी होत आहे.
https://filmsdivision.org/ वर “डॉक्युमेंटरी ऑफ द वीक” विभागांतर्गत आणि फिल्म डिव्हिजनच्या YouTube चॅनल वर https://www.youtube.com/FilmsDivision या लिंकवर सहा लघुपट दाखवले जातील.
भारत सरकारच्या माहिती आणि प्रसारण मंत्रालयाने ‘आझादी का अमृत महोत्सव’ उत्सवाचा भाग म्हणून हा महोत्सव आयोजित केला आहे.
प्रदर्शित होणाऱ्या चित्रपटांमध्ये पुढील चित्रपट समाविष्ट आहेत:
चिमुकली - मुलगी वाचवा  - या चित्रपटात स्त्री भ्रूण वाचवण्यासाठी भावनिक आवाहन केले आहे. मुलींकडे प्रेम आणि मायेचं प्रतीक म्हणून पाहिले जात असल्याने, या चित्रपटातील मुलगी तिला जगू द्या आणि या जगात बदल घडवू द्या अशी नम्र, काव्यात्मक विनंती करते. या चित्रपटात मुलीच्या जन्माबाबत सकारात्मकता, आशा आणि बालिका जन्माची स्वीकृती अधोरेखित करण्यात आली आहे.
एज्युकेशन ओन्ली हर फ्युचर  - हा संगीतमय लघुपट ही एका गरीब कुंभाराच्या मुलीची कथा दाखवतो. जेव्हा तिचा जन्म होतो, तेव्हा तिच्या वडिलांनी हे गृहीत धरले की आपली मुलगी घरातलीच सर्व कामे करेल, परंतु नंतर त्याला आपल्या मुलीची अभ्यास करण्याची दृढ इच्छा लक्षात येते आणि तिला शिक्षण देण्याचा निर्णय तिचे वडील घेतात.
प्रतिभा  - ग्रामीण भारताच्या पार्श्वभूमीवर आधारित माहितीपट आपल्या समाजातील मुलीचे महत्त्व दर्शवतो. समान संधी मिळाल्या की मुली मोठी ध्येय गाठू शकतात असा स्पष्ट संदेशही यातून दिला आहे.
कुलदीपक  - हा चित्रपट मुलीच्या सशक्तीकरणाचे महत्त्व दर्शवतो आणि तिच्या स्वप्नांना पूर्ण करण्याच्या परीश्रमांना देखील अधोरेखित करतो.
माय फेयरी - माय स्ट्रेंथ  - एका बुलबुल नावाच्या लहान मुलीच्या कथेद्वारे, हा चित्रपट असा संदेश देतो की स्वयं-सहाय्य आणि चिकाटीने काहीही साध्य करता येते. बुलबुल, ही एक शाळकरी मुलगी, आव्हाने पेलत तिची स्वप्ने पूर्ण करते.
रोशनी  – जीवनात चांगले मूल्ये रुजवणारा ऍनिमेशन चित्रपट. या चित्रपटातील प्रिया नावाची नायिका प्रत्येक विपरीत परिस्थितीतून चांगला मार्ग शोधते. तिच्या या सवयीमुळे, प्रिया तिच्या सभोवतालच्या प्रत्येकाचा दृष्टिकोन बदलू शकते.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 230
भारतीय स्पर्धा आयोग
भारतीय स्पर्धा आयोगाने सीरम इंस्टीट्यूट लाइफ सायन्सेसद्वारे बायोकॉन बायोलॉजिक्सच्या सुमारे 15% समभाग अधिग्रहणासाठी बायोकॉन बायोलॉजिक्समधे कोविशील्ड टेक्नॉलॉजीजच्या विलीनीकरणाला दिली मान्यता
नवी दिल्ली, 19 मे 2022
भारतीय स्पर्धा आयोगाने  सीरम इंस्टीट्यूट लाइफ सायन्सेसद्वारे बायोकॉन बायोलॉजिक्सच्या सुमारे 15% समभाग अधिग्रहणासाठी बायोकॉन बायोलॉजिक्समधे कोविशील्ड टेक्नॉलॉजीजच्या विलीनीकरणाला मान्यता दिली आहे.
प्रस्तावित संयोजनामध्ये कोविशील्ड टेक्लॉनॉलिज प्रायव्हेट लिमिटेडचे  विलीनीकरण समाविष्ट आहे. सीरम इन्स्टिट्यूट लाइफ सायन्सेस प्रायव्हेट लिमिटेडची  पूर्ण मालकीची उपकंपनी बायोकॉन बायोलॉजिक्स लिमिटेड  मध्ये ती समाविष्ट आहे. अधिग्रहणकर्ता यात सुमारे 15% सुमारे समभाग प्राप्त करेल.
अधिग्रहणकर्ता ही सीरम इन्स्टिट्यूट ऑफ इंडिया प्रायव्हेट लिमिटेडची उपकंपनी आहे. कोविड-19 प्रतिबंधक लस आणि उपचारांच्या पुढील विकासासाठी आणि व्यापारीकरणासाठी कंपनी म्हणून ती स्थापन करण्यात आली आहे. इतर संसर्गजन्य रोगांविरुद्ध लस विकसित करण्याचीही कंपनीची योजना होती. सध्या, अधिग्रहणकर्ता स्वतःची उत्पादन सुविधा स्थापन करण्याच्या प्रक्रियेत आहे.
सीटीपीएल ही अधिग्रहणकर्त्याची पूर्ण मालकीची उपकंपनी आहे. प्रस्तावित व्यवहाराच्या अनुषंगाने ती लक्ष्यात विलीन केली जाईल. लस, औषधे आणि इतर फार्मास्युटिकल उत्पादनांचे विपणन, विक्री आणि वितरणाचा व्यवसाय करण्यासाठी त्याचा समावेश करण्यात आला होता.
लक्ष्यित कंपनी ही बायोकॉन लिमिटेडची उपकंपनी आहे. मधुमेह, ऑन्कोलॉजी, नेफ्रोलॉजी, कर्करोग आणि स्वयंप्रतिकार रोग यांसारख्या जुनाट आणि तीव्र आजारांवर ती उपचार सुविधा देते. लक्ष्यित कंपनीची बेंगळुरू आणि चेन्नई येथे संशोधन आणि विकास केंद्रे देखील आहेत. मोनोक्लोनल ऍन्टीबॉडीज, रीकॉम्बीनंट प्रथिने आणि इन्सुलिनसाठी बेंगळुरू आणि मलेशियामध्ये कंपनीच्या उत्पादन सुविधा आहेत.S.Thakur/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
आयुष मंत्रालय
आयएमपीसीएल कंपनीने नफ्यात प्रभावी अशी तिप्पट वाढ नोंदवत आर्थिक वर्ष 2021-22 मध्ये 45.41 कोटी रुपयांचा नफा कमविला
कंपनीतर्फे केंद्रीय आयुष मंत्रालयाला 9.93 कोटी रुपयांचा लाभांश प्रदान करण्यात आला
नवी दिल्ली, 10 नोव्हेंबर 2022
आयएमपीसीएल अर्थात इंडियन मेडिसिन फार्मास्यूटिकल्स कोर्पोरेशन या भारत सरकारच्या आयुष मंत्रालयाच्या अखत्यारीतील सार्वजनिक उपक्रमाने त्यांचे भागधारक असलेले आयुष मंत्रालय आणि उत्तराखंड राज्य सरकार यांना 10.13 कोटी रुपयांचा लाभांश देत असल्याची घोषणा केली आहे. नवी दिल्ली येथील वाहतूक भवनात आज आयोजित करण्यात आलेल्या कार्यक्रमादरम्यान केंद्रीय आयुष मंत्रालयाला देण्यात येणाऱ्या 9.93 कोटी रुपयांच्या लाभांशाचा धनादेश केंद्रीय आयुष मंत्री सर्वानंद सोनोवाल यांच्याकडे सुपूर्द करण्यात आला.
याप्रसंगी बोलताना केंद्रीय मंत्री सर्वानंद सोनोवाल म्हणाले, “गेल्या आर्थिक वर्ष 2020-21 मधील नफ्याच्या तुलनेत आयएमपीसीएलने यावर्षी अत्यंत आकर्षक नफा कमविला असून ही अत्यंत प्रशंसनीय कामगिरी आहे.”
या लाभांश धनादेश हस्तांतरण कार्यक्रमामध्ये केंद्रीय आयुष राज्यमंत्री मुंजपारा महेंद्रभाई, आयुष मंत्रालयाचे विशेष सचिव प्रमोद कुमार पाठक, आयुष मंत्रालयातील योग आणि निसर्गोपचार विभागाचे संचालक विक्रम सिंग, आयुर्वेद विषयाचे सल्लागार आणि आयएमपीसीएलचे व्यवस्थापकीय संचालक डॉ.मुकेश कुमार तसेच आयएमपीसीएलचे सहाय्यक महाव्यवस्थापक  अरविंदकुमार अग्रवाल यांच्यासह अनेक मान्यवर उपस्थित होते.
आयएमपीसीएल या कंपनीला भारत सरकारतर्फे मिनी भारतरत्न श्रेणी 2 ने गौरविण्यात आले असून कंपनीला आयएसओ 9001:2015 हे मानांकन देखील मिळाले आहे. सद्यस्थितीत या कंपनीतर्फे विविध आजारांवर उपचार करण्यासाठी 657 प्राचीन आयुर्वेदिक, 332 युनानी आणि 71 मालकीहक्कप्राप्त आयुर्वेदिक औषधांची निर्मिती केली जाते. ही कंपनी, राष्ट्रीय आयुष अभियानाअंतर्गत देशातील सर्व राज्यांना तसेच 6000 जनौषधी केंद्रांना आयुर्वेदिक तसेच युनानी औषधांचा पुरवठा करते.S.Tupe/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
माहिती आणि प्रसारण मंत्रालय
इफ्फीः इटालियन सिनेमॅटोग्राफर व्हिट॒टोरिओ स्टोरारो यांना प्रतिष्ठेच्या जीवनगौरव पुरस्काराने गौरवण्यात येणार
51 व्या भारतीय आंतरराष्ट्रीय चित्रपट महोत्सवात  उद्या  होणार्या उद्घाटन समारंभात इटालियन सिनेमॅटोग्राफर व्हिटोरिओ स्टोरारो यांना प्रतिष्ठेच्या जीवनगौरव पुरस्काराने गौरवण्यात येणार आहे.
'द बर्ड विथ द क्रिस्टल प्लमेज'  या चित्रपटामुळे ते लोकप्रिय झाले. द कन्फर्मिस्ट , लास्ट टँगो इन पॅरिस , 1900 , अपोकॅलिप्स नाऊ , रेड्स , द लास्ट एम्परर , डिक ट्रेसी , कॅफे सोसायटी  आणि वंडर व्हील  यासारख्या चित्रपटांसाठी ते प्रसिद्ध आहेत.
स्टोरारो यांना अॅपोकॅलिप्स नाऊ , रेड्स  आणि द लास्ट एम्परर  या चित्रपटासाठी सर्वोत्कृष्ट सिनेमॅटोग्राफीसाठी तीन ऑस्कर पुरस्कार मिळाले आहेत आणि तीन वेळा हा पुरस्कार जिंकलेल्या तीन हयात व्यक्तींपैकी ते एक आहेत .
M.Chopade/S.Kane/P.Kor
आरोग्य आणि कुटुंब कल्याण मंत्रालय
भारताच्या कोविड -19 प्रतिबंधक लसीकरण मोहिमेमध्ये आतापर्यंत एकूण 57 कोटी 61 लाखांहून अधिक व्यक्तींना लसीच्या मात्रा देण्यात आल्या
रोगमुक्ती दर ; मार्च 2020 पासूनच्या सर्वात उच्चांकी पातळीवर
गेल्या 24 तासांत 34,457 नव्या कोरोना बाधितांची नोंद
देशातील सध्याची सक्रीय रुग्णसंख्या  गेल्या 151 दिवसांतील नीचांकी पातळीवर
कोविड सक्रिय रुग्णांची संख्या एकूण रुग्णसंख्येच्या 1.12%, मार्च 2020 पासूनच्या सर्वात नीचांकी पातळीवर
दैनंदिन पॉझिटीव्हिटी दर , गेले 26 दिवस 3% पेक्षा कमी
देशात गेल्या 24 तासांत, लसीच्या 36,36,043 मात्रा देण्यात आल्या असून भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने  काल 57 कोटी 61 लाखांचा टप्पा पार केला. 64,01,385 लसीकरण सत्रांच्या आयोजनातून हे साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांच्या संख्येची गटनिहाय विभागणी खालीलप्रमाणे आहे:
|
|
HCWs
|
|
1st Dose
|
|
1,03,52,796
|
|
2nd Dose
|
|
81,87,062
|
|
FLWs
|
|
1st Dose
|
|
1,82,99,850
|
|
2nd Dose
|
|
1,24,76,020
|
|
Age Group 18-44 years
|
|
1st Dose
|
|
21,37,85,511
|
|
2nd Dose
|
|
1,84,75,457
|
|
Age Group 45-59 years
|
|
1st Dose
|
|
12,18,54,173
|
|
2nd Dose
|
|
4,80,82,007
|
|
Over 60 years
|
|
1st Dose
|
|
8,30,11,132
|
|
2nd Dose
|
|
4,15,93,342
|
|
Total
|
|
57,61,17,350
देशभरात कोविड-19 प्रतिबंधक लसीकरण मोहिमेचा वेग वाढवणे आणि मोहिमेच्या व्याप्तीचा विस्तार करणे यासाठी केंद्र सरकार कटिबद्ध आहे.
गेल्या 24 तासांत 36,347 रुग्ण कोविड आजारातून बरे झाल्यामुळे  कोविडमधून बरे झालेल्यांची संख्या आता 3,15,97,982 झाली आहे.
परिणामी, भारताचा रोगमुक्ती दर सध्या 97.54% असून हा मार्च 2020 पासूनच्या सर्वात उच्चांकी पातळीवर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे गेले सलग पंचावन्न दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे.
गेल्या 24 तासांत, भारतात 34,457 नव्या कोविडग्रस्त रुग्णांची नोंद झाली.
बरे होणाऱ्यांची वाढती संख्या आणि नव्याने बाधित होणाऱ्यांची कमी झालेली संख्या यांच्यामुळे देशातील सक्रीय कोविड रुग्णांची संख्या 3,61,340 झाली आहे, जी गेल्या 151 दिवसांतील सर्वात कमी रुग्णसंख्या आहे. सध्याच्या कोविड सक्रीय रुग्णांची संख्या देशातील एकूण कोविड बाधित रुग्णसंख्येच्या 1.12% म्हणजेच मार्च 2020 पासूनच्या सर्वात नीचांकी पातळीवर आहे.
देशात कोविड संसर्ग तपासणी चाचण्यांच्या क्षमतेचा विस्तार सुरु असून गेल्या 24 तासांत एकूण 17,21,205 चाचण्या करण्यात आल्या. देशात आतापर्यंत कोविड संसर्ग तपासणीच्या एकूण 50 कोटी 45 लाख  चाचण्या करण्यात आल्या आहेत.
देशभरात कोविड चाचण्यांच्या क्षमतेचा विस्तार करत असताना, साप्ताहिक पॉझिटीव्हिटी दर सध्या 1.98 % आहे, हा दर गेले 57 दिवस 3% हून कमी राहिला आहे. दैनंदिन पॉझिटीव्हिटी दर देखील आज 2.00% इतका आहे. दैनंदिन पॉझिटीव्हिटी दर आता गेले 26 दिवस 3% हून कमी आणि सलग 75 दिवस 5% हून कमी राहिला आहे.
संरक्षण मंत्रालय
इजिप्तमधील कैरो हवाई तळावर भारतीय वायुदलाचा ब्राईट स्टार-23 युद्धसरावात सहभाग
इजिप्तच्या कैरो  हवाई तळ इथे 27 ऑगस्ट ते 16 सप्टेंबर 2023 दरम्यान होत असलेल्या ब्राईट स्टार-23 या द्वैवार्षिक बहुस्तरीय त्रिसेवा युद्ध सरावात सहभागी होण्यासाठी भारतीय वायुदलाच्या  तुकडीने आज उड्डाण केले.
भारतीय वायुदल पहिल्यांदाच ब्राईट स्टार-23 मध्ये सहभागी होत असून यात अमेरिका, सौदी अरेबिया, ग्रीस आणि कतारच्या तुकड्याही सहभागी होत आहेत. भारतीय वायुदलाच्या तुकडीत पाच MiG-29, दोन IL-78, दोन C-130 आणि दोन C-17 विमानांचा समावेश आहे. भारतीय वायुदलाच्या गरुड विशेष दलाचे जवान तसंच 28, 77 78 आणि 81 या तुकड्यांमधील जवानही या युद्धसरावात सहभागी होत आहेत. भारतीय लष्कराच्या दीडशे जवानांनाही आपल्या सोबत घेऊन भारतीय वायुदलाचे परिवहन विमान उड्डाण करणार आहे.
या युद्धसरावाचा उद्देश हा संयुक्त कसरतींचे नियोजन आणि त्याची अंमलबजावणी घडवून आणणे हा आहे. सीमेपलीकडल्या देशांमध्ये परस्पर संबंध स्थापित करण्यासोबतच सहभागी देशांचे धोरणात्मक संबंध या कसरतींमुळे दृढ व्हायला सहाय्य मिळणार आहे. भारतीय वायुदलाची सरावासाठी परदेशात उड्डाण करत असलेली तुकडी ही वायुदलाच्या वरिष्ठ राजनैतिक अधिकाऱ्यांच्या समकक्ष मानली जात आहे.
भारत आणि इजिप्त मध्ये या आधीही 1960 दरम्यान दोन्ही देश हवाई इंजिनाचा आणि विमानाचा विकास करत असताना विशेषत्वाने संबंध आणि प्रगाढ सहकार्य प्रस्थापित झाले होते. त्यावेळी, इजिप्तच्या वैमानिकांना भारतीय समकक्ष वैमानिकांनी प्रशिक्षणही दिले होते. या दोन सुसंस्कृत देशांमधले नातेसंबंध नुकत्याच झालेल्या दोन्ही देशांच्या वायुदल प्रमुखांच्या भेटींमधून तसेच भारतीय संरक्षण मंत्री आणि पंतप्रधानांच्या इजिप्त भेटीनंतर आणखी प्रगल्भ झाले आहेत. या दोन्ही देशांनी त्यांच्या सशस्त्र दलांचे संयुक्त प्रशिक्षण नियमित युद्धसरावांच्या सहाय्याने आणखी मजबूत केले आहे.
पंतप्रधान कार्यालय
पंतप्रधानांनी बंगबंधू शेख मुजीबुर रहमान यांच्या कबरीला भेट देऊन श्रद्धांजली अर्पण केली
नवी दिल्ली, 27 मार्च 2021
पंतप्रधान नरेंद्र मोदी यांनी त्यांच्या बांग्लादेशच्या दोन दिवसीय दौऱ्याच्या दुसऱ्या दिवशी तुंगीपाडा येथे बंगबंधू शेख मुजीबुर रहमान यांच्या कबरीला भेट देऊन श्रद्धांजली अर्पण केली. कोणत्याही राष्ट्रप्रमुखांनी किंवा राज्यप्रमुखांनी किंवा शासनप्रमुखांनी बंगबंधूंच्या या समाधीस्थळाच्या वास्तूला भेट देणे हे प्रथमच घडले आहे, ही अशी पहिलीची भेट नोंदविली गेली आहे. ऐतिहासिक घटनेचे स्मरण म्हणून पंतप्रधान नरेंद्र मोदी यांनी बकुळीच्या झाडाचे रोपे याठिकाणी लावले. यावेळी त्यांच्याबरोबर बांग्लादेशच्या पंतप्रधान शेख हसीना त्यांच्या भगिनी शेख रेहाना यांच्यासह उपस्थित होत्या.
समाधीस्थळाच्या वास्तूमधील अभ्यागतांच्या पुस्तिकेत पंतप्रधान नरेंद्र मोदी यांनी लिहिले, "बंगबंधूंचे जीवन हे बांग्लादेशातील लोकांच्या हक्कांसाठी, त्यांची सर्वसमावेशक संस्कृती आणि त्यांची ओळख टिकवून ठेवण्यासाठीच्या स्वातंत्र्यलढ्याचे प्रतीक आहे."Jaydevi PS/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
तंबाखुजन्य उत्पादनाच्या पाकिटांवर आरोग्यविषयक नविन निर्धारित चेतावणी इशारा
नवी दिल्ली, 23 जुलै 2020
भारत सरकारच्या आरोग्य आणि कुटुंब कल्याण मंत्रालयाच्यावतीने तंबाखुजन्य उत्पादनाच्या पाकिटांवर आरोग्यविषयक नवीन वैधानिक चेतावणी इशारा अधिसूचित करण्यात आला आहे. यासाठी सिगरेट आणि इतर तंबाखुजन्य उत्पादनाच्या  नियमामध्ये सुधारणा करण्यात आल्या आहेत. यानुसार 2008 च्या नियमांमध्ये जीएसआर 248  मध्ये दि. 21 जुलै, 2020 अनुसार बदल करण्यात येणार आहेत. या बदलानुसार दि. 1 डिसेंबर, 2020 पासून नवीन नियम लागू करण्यात येणार आहेत.
नवीन नियमांनुसार उत्पादनांच्या पाकिटांवर चेतावणी इशारा देण्याविषयीचा तपशील पुढील प्रमाणे असेल -
अ. छायाचित्र -1 - दि.1 डिसेंबर,2020 पासून 12महिन्यांसाठी अशी प्रतिमा वैध असेल.
ब. छायाचित्र -2 - प्रतिमा -1ची वैधता संपुष्टात आल्यानंतर हे छायाचित्र छापून सिगरेट आणि इतर तंबाखुजन्य उत्पादनाच्या पाकिटांवर चेतावणीचा वैधानिक इशारा दिला जाणार आहे.
या अधिसूचनेमध्ये पाकिटावर चेतावणीचे छायाचित्र किती लांबी - रूंदीचे असावे, तसेच चेतावणी, इशारा याविषयी सर्व माहिती www.mohfw.gov.in आणि www.ntcp.nhp.gov.in या दोन्ही संकेतस्थळांवर देण्यात आली आहे. तसेच 19 भाषांमध्ये पाकिटावर छापण्यासाठी इशारा उपलब्ध करून देण्यात आला आहे.
नवीन केलेल्या नियमानुसार अधिक माहिती अशी की -
- सर्व तंबाखूजन्य उत्पादकांनी दि.1 डिसेंबर, 2020 रोजी किंवा त्यानंतर उत्पादित केलेल्या किंवा आयात केलेल्या मालाच्या पाकिटांवर छायाचित्र-1 प्रदर्शित करायचे आहे. आणि त्यानंतर 12 महिन्यांनी म्हणजे 1 डिसेंबर 2021 रोजी किंवा त्यानंतर उत्पादित केलेल्या किंवा आयात केलेल्या तंबाखूजन्य उत्पादनांच्या पाकिटांवर छायाचित्र-2 मधील प्रतिमा प्रदर्शित करायची आहे.
- सिगरेट आणि कोणत्याही तंबाखूजन्य उत्पादनाची निर्मिती करणारे, पुरवठादार, आयात करणारे किंवा या मालाच्या वितरकांनी नवीन निर्दिष्ट केलेल्या नियमांनुसार पॅकिंग केले जात आहे की नाही, आणि निश्चित केलेल्या नियमानुसार वैधानिक आरोग्य चेतावणी दिली जात आहे की नाही, हे तपासावे.
- या नियमांचे उल्लंघन करणा-या संबंधितांवर दंडात्मक गुन्हा नोंदवून तुरूंगवास आणि दंडाची शिक्षा देण्याची तरतूद कलम 20- सिगरेट आणि इतर तंबाखूजन्य उत्पादन  कायदा, 2003 मध्ये आहे.
- या उत्पादनांच्याबाबतीत ‘‘पॅकेज’’च्या व्याख्येमध्ये अधिनियम आणि त्यातल्या नियमांच्या अनुसार सुधारणा करण्यात आली आहे. त्यानुसार सध्या देण्यात येणा-या आरोग्यविषयक वैधानिक इशारा  हे दि. 30 नोव्हेंबर,2020 पर्यंतच छापता येणार आहे.U.Ujgare/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
पंतप्रधान कार्यालय
पंतप्रधान 22 जानेवारी रोजी तेजपूर विद्यापीठाच्या 18 व्या दीक्षांत समारंभाला संबोधित करतील
नवी दिल्ली, 20 जानेवारी 2021
पंतप्रधान नरेंद्र मोदी 22 जानेवारी 2021 रोजी सकाळी 10:30 वाजता व्हिडिओ कॉन्फरन्सिंगद्वारे आसाममधील तेजपूर विद्यापीठाच्या 18 व्या दीक्षांत समारंभाला संबोधित करतील. आसामचे राज्यपाल प्रा. जगदीश मुखी, केंद्रीय शिक्षणमंत्री डॉ. रमेश पोखरियाल ‘निशंक’ आणि आसामचे मुख्यमंत्री सर्वानंद सोनोवाल हे देखील या सोहळ्याला उपस्थित राहणार आहेत.
या सोहळ्यात वर्ष 2020 मध्ये उत्तीर्ण झालेल्या 1218 विद्यार्थ्यांना पदवी व पदविका प्रदान करण्यात येणार आहे. पदवी प्राप्त करणाऱ्यांमध्ये विविध पदवी व पदव्युत्तर कार्यक्रमांच्या 48 अव्वल विद्यार्थ्यांना सुवर्ण पदके प्रदान केली जातील.
दीक्षांत समारंभाचे आयोजन कोविड-19 प्रोटोकॉलचे पालन करून संमिश्र पद्धतीने केले जाईल, ज्याद्वारे केवळ पीएच.डी. विद्वान आणि सुवर्ण पदक प्राप्त विद्यार्थी त्यांची पदवी आणि सुवर्ण पदके व्यक्तिशः उपस्थित राहून स्वीकारतील आणि उर्वरित प्राप्तकर्त्यांना आभासी पद्धतीने पदवी आणि पदविका प्रदान केले जातील.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
ऑक्सिजन एक्सप्रेसद्वारे अंदाजे 3400 मेट्रिक टन ऑक्सिजन महाराष्ट्र, मध्यप्रदेश, हरियाणा, दिल्ली, राजस्थान, तेलंगणा आणि उत्तर प्रदेशला पोहोचवला
सध्या 26 टँकरमधून 417 मेट्रिक टन द्रवरूप वैद्यकीय ऑक्सिजनची वाहतूक सुरु
220 पेक्षा जास्त टँकर कार्यरत
52 पेक्षा जास्त फेऱ्या पूर्ण
महाराष्ट्रासाठी चौथी आणि नागपूरसाठी तिसरी ऑक्सिजन एक्सप्रेस मार्गस्थ
नवी दिल्ली, 8 मे 2021
आतापर्यंत महाराष्ट्रात 230 मेट्रिक टन, उत्तर प्रदेशात 968 मेट्रिक टन, मध्य प्रदेशात 249 मेट्रिक टन, हरियाणामध्ये 355 मे.टन, तेलंगणामध्ये 123 मेट्रिक टन, राजस्थानमध्ये 40 मे.टन आणि दिल्लीत 1427 मेट्रिक टन द्रवरूप वैद्यकीय ऑक्सिजनचा पुरवठा झाला आहे.
सर्व अडथळ्यांवर विजय मिळवून आणि नवीन उपाय शोधून भारतीय रेल्वेने द्रवरूप वैद्यकीय ऑक्सिजन  देशभरातील विविध राज्यात पोचवून मदतीचा ओघ कायम ठेवला आहे. आतापर्यंत, भारतीय रेल्वेने देशातील विविध राज्यांत 220 हून अधिक टँकरद्वारे जवळपास 3400 मेट्रिक टन द्रवरूप वैद्यकीय ऑक्सिजन वितरित केला आहे.
आतापर्यंत 54 ऑक्सिजन एक्सप्रेसनी त्यांचा प्रवास पूर्ण केला आहे.
मागणी करणाऱ्या राज्यांना कमीत कमी वेळात जास्तीत जास्त द्रवरूप वैद्यकीय ऑक्सिजन पोहोचवण्याचा भारतीय रेल्वेचा प्रयत्न आहे.
ही बातमी तयार होण्याच्या वेळेपर्यंत महाराष्ट्रात 230 मेट्रिक टन, उत्तर प्रदेशात 968 मेट्रिक टन, मध्यप्रदेशात 249 मेट्रिक टन, हरियाणामध्ये 355 मेट्रिक टन, तेलंगणामध्ये 123 मेट्रिक टन, राजस्थानमध्ये 40 मेट्रिक टन आणि दिल्लीत 1427 मेट्रिक टन पुरवठा झाला आहे.
सध्या द्रवरूप वैद्यकीय ऑक्सिजनच्या 417 मे.टनसह 26 टँकर मार्गक्रमण करत आहेत जे महाराष्ट्र, उत्तर प्रदेश, हरियाणा आणि दिल्ली येथे येण्याची शक्यता आहे. ऑक्सिजनची वाहतूक करणे हा एक अतिशय गतिमान उपक्रम असल्याने टँकर विषयक आकडेवारी सातत्याने अद्ययावत होत राहते. आणखी काही ऑक्सिजन एक्सप्रेस रात्री उशिरा मार्गस्थ होणे अपेक्षित आहे.Jaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
पंतप्रधान कार्यालय
पंतप्रधान नरेंद्र मोदी यांच्या अध्यक्षतेखाली ‘ऑपरेशन गंगा’ चा आढावा घेण्यासाठी उच्चस्तरीय बैठक
नवी दिल्ली, 28 फेब्रुवारी 2022
पंतप्रधान नरेंद्र मोदी यांच्या अध्यक्षतेखाली आज ‘ऑपरेशन गंगा’ च्या सद्यस्थितीचा आढावा घेण्यासाठी एक उच्चस्तरीय बैठक झाली. युक्रेनमध्ये अडकलेल्या भारतीयांना मायदेशी परत आणण्यासाठी कालपासून 'ऑपरेशन गंगा' या नावाने मोहीम सुरु करण्यात आली आहे. तिथे अडकलेले सर्व भारतीय नागरिक सुरक्षित रहावेत, यासाठी सरकारची संपूर्ण यंत्रणा अहोरात्र काम करत आहे, असे पंतप्रधान यावेळी म्हणाले.
पंतप्रधानांचे विशेष दूत म्हणून चार वरिष्ठ मंत्री युक्रेनजवळच्या विविध देशात गेले असून, त्यांच्या प्रत्यक्ष तिथे जाण्याने नागरिकांना मायदेशी परत आणण्याच्या मोहिमेला मोठे बळ मिळेल, अशी अपेक्षा त्यांनी व्यक्त केली. यातून, या मुद्द्याला भारत सरकारने दिलेले प्राधान्यही अधोरेखित होत आहे, असे त्यांनी सांगितले.
युक्रेनमध्ये निर्माण झालेल्या मानवतावादी संकटाचा सामना करण्यासाठी भारताने पाठवलेल्या मदतीची पहिली खेप उद्या पाठवली जाईल, असेही पंतप्रधानांनी सांगितले.
‘वसुधैव कुटुंबकम’ हा भारताचा मूलमंत्र असून, भारत, आपल्या शेजारील राष्ट्रांना तसेच विकसनशील देशांनाही गरज पडल्यास, युक्रेनमधल्या संकटाच्या पार्श्वभूमीवर आवश्यक ती मदत करेल, असेही पंतप्रधान यावेळी म्हणाले.R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 196.18 कोटी मात्रांचा टप्पा
12 ते 14 वयोगटातील 3.57 कोटींपेक्षा जास्त मुलांना लसीचा पहिली मात्रा
देशातील उपचाराधीन रुग्णांची संख्या सध्या 76,700
गेल्या 24 तासात 12,781 नव्या कोरोना रुग्णांची नोंद
रुग्ण बरे होण्याचा दर सध्या 98.61%,
सध्याचा साप्ताहिक पॉझिटिव्हिटी दर 2.62%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 196.18  कोटींचा टप्पा पार केला आहे. 2,53,18,438 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.57  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,284
|
|
2nd Dose
|
|
1,00,55,909
|
|
Precaution Dose
|
|
55,24,826
|
|
FLWs
|
|
1st Dose
|
|
1,84,21,947
|
|
2nd Dose
|
|
1,76,11,502
|
|
Precaution Dose
|
|
96,04,841
|
|
Age Group 12-14 years
|
|
1st Dose
|
|
3,57,40,210
|
|
2nd Dose
|
|
2,10,68,599
|
|
Age Group 15-18 years
|
|
1st Dose
|
|
6,00,95,187
|
|
2nd Dose
|
|
4,77,30,214
|
|
Age Group 18-44 years
|
|
1st Dose
|
|
55,78,89,638
|
|
2nd Dose
|
|
49,77,92,394
|
|
Precaution Dose
|
|
20,33,015
|
|
Age Group 45-59 years
|
|
1st Dose
|
|
20,33,85,105
|
|
2nd Dose
|
|
19,26,40,769
|
|
Precaution Dose
|
|
20,94,526
|
|
Over 60 years
|
|
1st Dose
|
|
12,72,04,157
|
|
2nd Dose
|
|
12,02,74,206
|
|
Precaution Dose
|
|
2,22,91,378
|
|
Precaution Dose
|
|
4,15,48,586
|
|
Total
|
|
1,96,18,66,707
भारतात सक्रीय रुग्णभार सध्या 76,700 इतका आहे,तो देशाच्या एकूण रुग्णसंख्येच्या तुलनेत 0.18% इतका आहे.
परिणामी, भारतात रुग्ण बरे होण्याचा दर 98.61% आहे.गेल्या 24 तासांत 8,537 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,27,07,900 झाली आहे.
गेल्या 24 तासात 12,781 नव्या कोरोना रुग्णांची नोंद झाली.
गेल्या 24 तासात एकूण 2,96,050 चाचण्या करण्यात आल्या. भारताने आतापर्यंत एकूण 85.81  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.62% तर दैनंदिन पॉझिटिव्हिटी दर 4.32% आहे.